
ВЪТРЕШНИ ПРАВИЛА ЗА НАБЛЮДЕНИЕ, УСТАНОВЯВАНЕ И ДОКЛАДВАНЕ НА НАРУШЕНИЯТА 
И 
ПРЕДПРИЕМАНЕ НА ПОСЛЕДВАЩИ МЕРКИ ПРИ ПРИЛАГАНЕ НА ЕТИЧНИЯ КОДЕКС 
НА ДГ „ЗДРАВЕЦ“

1. [bookmark: _GoBack]Настоящите вътрешни правила уреждат реда и начина на наблюдение, установяване и докладване на нарушенията и предприемане на последващи мерки при прилагането на Етичния кодекс за поведението на учителите, медицинските сестри, служителите и работниците в ДГ „Здравец“-гр. Бургас, приет и утвърден на Педагогически съвет на16.09.2026 год.
2. Под нарушение на Етичния кодекс по смисъла на тези правила се разбират следните групи прояви в поведението н работещите в детското заведение:
· Неспазване на действащото законодателство;
· Неспазване на приетите и утвърдени правилници за дейността на детското заведение и за вътрешния трудов ред;
· Действия или бездействия, водещи до разрушаване на доверието и авторитета на детското заведение;
· Грубо и невъзпитано отношение към децата и техните родители, към колегите и външни лица, проявено неуважение, незачитане на правата и достойнството на личността, допускане на прояви на дискриминация по отношение на други лица, поради етнически, религиозни или други подобни причини;
· Прояви на уронване на авторитета на други учители, служители или работници, както и авторитета на детското заведение като институция, допуснати както при изпълнение на служебните задължения на работното място, така и в личния живот;
· Прояви на небрежно, недобросъвестно и некомпетентно и лишено от обективен подход изпълнение на възложените функции, както и засягане интересите на други лица, злепоставяне на авторитета н детското заведение;
3. Наблюдението и докладването на посочените в т.2-ра нарушения на Етичния кодекс на детското заведение се извършва по две направления:
· Вътрешно докладване – от педагогически, медицински и помощен персонал;
· Външно докладване – от родители, граждани, представители на обществени и други институции;
4. Сигналите за нарушения се приемат при Директора на детското заведение и се регистрират във входящия дневник за кореспонденция със съответния номер и дата.
5. Всички регистрирани сигнали се разглеждат от Комисията по етика на детското заведение, назначена със заповед на Директора.
6. Комисията по етика е в състав от представители на:
· Ръководството на детското заведение – Директор;
· На педагогическия персонал;
· На непедагогическия персонал;
7. Комисията по етика се председателства от Директора на детското заведение, а в негово отсъствие от назначения с негова заповед заместник.
8. Всички постъпили и надлежно регистрирани сигнали се разглеждат от Комисията на нейни заседания, за което се води официален протокол .
9. Комисията разглежда само явно постъпили сигнали и по своя преценка взема отношение към тях.
10. Комисията не е длъжна да разглежда анонимни сигнали.
11. Членовете на комисията вземат решение с явно гласуване, обикновено с мнозинство 50%+1 от присъстващите.
12. Председателят на комисията свиква заседанието за разглеждане на постъпил сигнал не по-късно от 7 дни след неговото получаване.
13. При необходимост от допълнителни данни и доказателства, свързани със сигнала се извършва проверка, включително и с участието на свидетели на нарушението.
14. При невъзможност случаят да се изясни в рамките на едно заседание на Комисията по етика, се нарочва последващо такова в седемдневен срок след първото заседание.
15. При установяване на нарушение на етичните правила, представляващи и дисциплинарни нарушения, Директорът в качеството си на работодател и орган по назначаването взема съответните мерки съгласно Кодекса на труда спрямо провинилите се работници или служители.
16. За предприетите и наложени наказания се уведомява и лицето подало сигнала за извършеното нарушение.
17. При първоначално постъпване на работа всеки работник или служител задължително се запознава с разпоредбите на Етичния кодекс на работещите в детското заведение и с настоящите вътрешни правила.

